Nova Spektrum

Nova Spektrum (tidligere Norges varemesse) er en norsk, selveid stiftelse som arrangerer messer, utstillinger, kongresser, konferanser, banketter, konserter og events.

Stiftelsen ble etablert i 1920, og har på 2000-tallet et styre sammensatt blant annet av representanter fra Næringslivets Hovedorganisasjon og Virke. Formålet til den selveide stiftelsen er å skape og legge til rette for møteplasser som skaper positive ringvirkninger, og som fremmer handel, kunnskapsdeling og inspirasjon.  

Ved siden av NOVA Spektrum eier og driver Stiftelsen NOVA Spektrum også Oslo Spektrum.  

 Historikk 

 Ambulerende riksmesser 
I 1918 nedsatte de større næringslivsorganisasjonene i Norge en messekomité for å utarbeide en plan for etablering av en norsk varemesse. Formålet var å fremme norske produkter.

Den første norske riksmessen gikk av stabelen på Festningsplassen i Oslo 5.–12. september 1920. Åpningen ble høytidelig markert av Haakon VII. På messen deltok 280 firmaer, 8000 registrerte kjøpere og  besøkende. De påfølgende årende ble det avholdt årlige riksmesser; Oslo, Trondheim, Bergen og Stavanger vekslet på å være vertsby.

I 1925 ble Norges Varemesse en forening med representanter fra de viktigste næringsorganisasjonene i Norge.
Den 14. riksmessen i 1958 ble den siste på Akershus festning

 Sjølystsenteret 
I august 1959 la ordfører og Varemessens styreformann Rolf Stranger ned grunnsteinen til et nytt messesenter på Sjølyst utenfor Oslos bykjerne. Den 3. mai 1962 åpnet Olav V den 15. riksmessen i det nye Sjølystsenteret. Etter flyttingen økte antall årlige messer fra tre messer i 1962 til 24 messer i 1970.

I 1963 begynte Norges Varemesse å arrangere messer også med utenlandske utstillere.

Bilutstillingen i 1964 ble den mest besøkte messe gjennom tidene, med  besøkende.

I begynnelsen av 1970-årene ble virksomheten utvidet, og det ble enda flere arrangementer. Da sivbåten «Ra II» fra Thor Heyerdahls ekspedisjon kom til Norge i 1973, var farkosten i meget dårlig forfatning, og byen hadde ingen lokaler som kunne ta den imot. Varemessen stilte derfor D-hallen i Sjælystsenteret til disposisjon, og der ble båten restaurert av indianere fra Titicacasjøen i Peru, som bodde og spiste i bygget i restaureringsperioden.

I 1981 ble Norges Varemesse en stiftelse – etter å ha vært en forening helt siden 1925.

Messebygget ble rammet av en stor brann i 1984. Messen Sjøen for alle ble likevel arrangert bare 10 dager etter brannen. Gjenoppbyggingen og nytt inngangsparti var ferdig året etter, og den nye inngangen gjorde det mulig å arrangere flere messer samtidig. Ved gjenoppbyggingen ble utstillingsflaten økt med  kvm, restauranten ble plassert over det nye inngangspartiet og Rica-kjeden overtok serveringen.

Et nytt utstillings- og parkeringsbygg ble ferdigstilt i 1989. Sjølystsenteret ble dermed det største messeanlegget i Norge.

I 1991 hadde Norges Varemesse  utstillere og  besøkende, noe som er rekord i messesammenheng i Norge. I 1992 ble anlegget på Sjølyst ytterligere utvidet med et nytt konferansesenter. Hele anlegget utgjorde da 65 000 kvm inkludert garasjeanlegg, hvorav messehaller 24 000 kvm. I 1999 gjennomførte stiftelsen totalt 42 arrangementer, noe som var en rekord. Norges Varemesse arrangerte totalt ca. 1050 messer på Sjølyst, og det har til sammen vært 15 millioner besøkende på disse messene.

 Lillestrøm 
Den 4. september 2002 forestod kong Harald åpningen av Norges Varemesses nye messe- og kongressanlegg på Lillestrøm. I 2008 ble anlegget utvidet med en ny messehall.

 Arkitekturpriser 

 2002: Betongtavlen for fremragende arkitektur med utstrakt bruk av betong
 2005: FIABCI Norways eiendomspris for fremragende arkitektur og god driftsøkonomi for byggets bruker
 2008: Houens fonds diplom

 Kjøp av Oslo Spektrum 
I 2006 kjøpte Norges Varemesse Oslo Spektrum og overtok driften. I 2018 ble det skilt ut to nye selskaper; NOVA Spektrum AS og NOVA Spektrum Eiendom.

 Referanser 

 Kilder 
 Artikkel Byggindustrien/Bygg.no – Norges Varemesse : Bygg.no – Byggeindustrien 
 Norges Varemesse gjennom 75 år – Richard Zeiner-Henriksen. 

Eksterne lenker


Kategori:Norske stiftelser
Kategori:Etableringer i 1920
Kategori:Lillestrøm by
Kategori:Byggverk i Lillestrøm kommune
Kategori:Møtelokaler
Kategori:Arne Henriksen
Kategori:Betongtavlen
Kategori:Næringsliv i Lillestrøm